Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 590

2. Szakmai elmélet A jelölt rendelkezzen részletes ismeretekkel az alábbi témakörökben: 2.1. A bőrművesség története A bőr felhasználása, a tárgykultúra fejlődése az ősközösségtől kezdődően. A bőrművesség helye, szerepe az ókori egyiptomi, mezopotámiai, közel-keleti, távol-keleti, európai, eszkimó, indián kultúrákban. A magyar bőrművesség fejlődése, szakosodása. A bőrműves mesterségek iparosodása (a céhektől napjainkig). A bőrművesség mint művészeti tevékenység a jelenkorban. Öltözködéstörténeti áttekintés az ókortól napjainkig (öltözködési és kiegészítő bőrtárgyak kialakulása, fejlődése). 2.2. Anyagismeret Az elmélet területén a bőrműves ismerje: — a fizikai és kémiai alapfogalmakat, — a bőr felépítését, szerkezetét, tulajdonságait, — a bőrkikészítés történetét, az alapvető bőrkikészítési eljárásokat, — a bőr minőségére ható tényezőket, bőrhibákat, — a bőrt kikészítő és feldolgozó mesterségeket, — a bőr felhasználási területeit, — a készbőrök csoportosítását, fajta, kikészítés, felhasználás szerint, — bőripari termékek csoportosítását, — a bőriparban használatos egyéb nyersanyagokat: textileket, műbőröket, fémeket, egyéb műanyagokat, fonalakat, segédanyagokat, — bőripari ragasztókat, oldószereket, — bőripari festékeket, színezékeket. 2.3. Munka- és környezetvédelem A jelölt ismerje a bőripari foglalkozási ártalmakat (vegyi anyagok, oldószerek hatása). Ismerje és tudja alkalmazni: — az általános munka- és környezetvédelmi szabályokat, — a bőripari szakmákkal kapcsolatos munkavédelmi szabályokat, előírásokat.

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes